CELEX: 62016TN0191
Language: hu
Date: 2016-04-25 00:00:00
Title: T-191/16. sz. ügy: 2016. április 25-én benyújtott kereset – Lito Maieftiko Gynaikologiko kai Cheirourgiko Kentro kontra Európai Bizottság

11.7.2016   
            
            
               HU
            
            
               Az Európai Unió Hivatalos Lapja
            
            
               C 251/33
            
         2016. április 25-én benyújtott kereset – Lito Maieftiko Gynaikologiko kai Cheirourgiko Kentro kontra Európai Bizottság
   (T-191/16. sz. ügy)
   (2016/C 251/39)
   Az eljárás nyelve: görög
   
      Felek
   
   
      Felperes: Lito Maieftiko Gynaikologiko kai Cheirourgiko Kentro (Athén, Görögország) (képviselő: E. Tzannini, dikigoros)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               adjon helyt a jelen keresetnek;
            
         
               —
            
            
               semmisítse meg a megtámadott aktust, azaz a 109 415,20 euró kamatokkal növelt összegének a LITO HOSPITAL FOR WOMEN AE részéről történő visszatéríttetéséről szóló, 2016. június 16-i C(2016) 1080. sz. európai bizottsági határozatot;
            
         
               —
            
            
               állapítsa meg, hogy a személyzetnek a projekt átadására fordított munkaideje megfelel a keresetlevélben bemutatott tényeknek;
            
         
               —
            
            
               vegye figyelembe az érveit, amennyiben álláspontja szerint a 2009. november 5-i beadványában elismert összegeket vissza kell téríteni;
            
         
               —
            
            
               semmisítse meg a megtámadott aktust a harmadik részletre vonatkozó részében is, amely összeget nem fizették meg;
            
         
               —
            
            
               az esetlegesen visszatérítendő összegekbe számítsa be a harmadik részletét, amelyet nem fizettek ki, és amely tíz éve függőben van;
            
         
               —
            
            
               állapítsa meg, hogy a jelen kereset benyújtása a harmadik részlet kifizetéséhez való jog elévülését megszakító ténynek minősül;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Első, arra alapított jogalap, hogy az Európai Bizottság megsértett egy jogi normát, valamint hogy az Európai Bizottság nem fogadhat el az EUMSZ 263. cikk alapján megtámadható aktust.
            
         
               2.
            
            
               Második, arra alapított jogalap, hogy az Európai Bizottság elmulasztotta tekintetbe venni az előtte benyújtott bizonyítékokat.
            
         
               3.
            
            
               Harmadik, arra alapított jogalap, hogy az Európai Bizottság elmulasztotta figyelembe venni azon ténybeli érveket, amelyekre a felperes az egész eljárás alatt hivatkozott.
            
         
               4.
            
            
               Negyedik, a bizalomvédelem elvének megsértésére alapított jogalap.
            
         
               5.
            
            
               Ötödik, az elvégzett munkára vonatkozóan egyetlen bizonyítási eszközt kikötő szerződési rendelkezés tisztességtelen jellegére alapított jogalap.
            
         
               6.
            
            
               Hatodik, a Bizottság követelésének elévülésére alapított jogalap.